EkBass/fiwiki-20250220-pages-articles huggingface dataset:
Muroleen kanava

Muroleen kanava on Ruovedellä sijaitseva kanava, joka yhdistää kanavan yläpuolisen Paloveden ja alapuolisen Vankaveden vesiyhteydellä toisiinsa. Kanava on 315 metriä pitkä, ja sen putouskorkeus on 0,9–1,5 metriä. Aluksen suurin pituus 40 metriä, leveys 7,7 metriä ja syväys 2,4 metriä. Maston enimmäiskorkeus on 18 metriä. Se rakennettiin vuosina 1850–1854. Muroleen kanavan ylittävä silta yhdystiellä 3382 on tyypiltään kääntösilta, joka vuonna 1877 korvasi kanavan yli rakennetun ainutlaatuisen kaksiosaisen nostosillan.Tarmo Hurskainen, Muroleen kanava, Suomen kanavat, kanaler.arnholm.nu 2005, viitattu 29.7.2019 Kanavan sulkuportit ovat tyypiltään salpausportteja joissa on tyhjennys- ja täyttöluukut. Porttien koneistot ovat sähköhydraulisia kun taas kääntösillan koneisto on sähkömekaaninen. Alueella on leiriytymismahdollisuus. Kanavan kautta liikennöi muun muassa SS Tarjanne. Kanavan kupeessa on laivalaituri, jossa Tarjanne pysähtyy aikataulun mukaisesti matkalla Tampereelta Ruovedelle ja Virroille ja päinvastoin. Kanava on palvelusulku josta suoritetaan myös Herraskosken, Valkeakosken ja Lempäälän kanavien sekä Visuveden kääntösillan valvonta. Kaikkien näiden kanavien ja siltojen käyttö- ja kunnossapitotehtävistä vastaa Väyläviraston urakoitsijana Arctia Meritaito Oy. ==Kanava kulttuurissa== Lähellä kanavaa on graniittikivessä Murolekoskella asuneen ja maalanneen Ellen Thesleffin muistokilpi. Kanavalla on kuvattu vuonna 1956 ensi-iltansa saanut Matti Kassilan ohjaama elokuva Elokuu, viitattu 29.7.2019. ==Lähteet== ==Aiheesta muualla== Luokka:Suomen kanavat Luokka:Paloveden alue Luokka:Ruoveden nähtävyydet Luokka:Ruoveden rakennukset ja rakennelmat
G77

G77 eli 77 maan järjestö Yhdistyneissa kansakunnissa () on löyhä kehittyvien maiden järjestö, joka edistää jäsentensä taloudellisia etuja ja parantaa niiden neuvotteluvoimaa YK:ssa. Järjestöön kuului alun perin 77 valtiota, mutta nykyisin siinä on 130 jäsentä. G77 perustettiin 15. kesäkuuta 1964 77 maan yhteisellä julistuksella Yhdistyneiden kansakuntien kauppa- ja kehitysjärjestön (UNCTAD) konferenssissa Genevessä. Ensimmäinen tapaaminen oli Algerissa 1967, jossa hyväksyttiin Algerin peruskirja ja perustettiin pysyvät organisaatiot. G77:n toiminta rahoitetaan jäsenvaltioiden lahjoituksilla. == Lähteet == == Aiheesta muualla == * G77:n kotisivut Luokka:Kansainväliset diplomaattiset järjestöt Luokka:Kansainväliset talousjärjestöt Luokka:Yhdistyneet kansakunnat
Zeta

Zeta voi tarkoittaa seuraavia: * zeeta, kreikkalaisten aakkosten kuudes kirjain * Zeta, joki Montenegrossa * Zeta, historiallinen montenegrolainen ruhtinaskunta * banovina Zeta, historiallinen hallintoalue Jugoslavian kuningaskunnassa * FK Zeta, montenegrolainen jalkapallojoukkue * Lancia Zeta, tila-automalli * Zeta, käyttöjärjestelmä * Zeta, ruotsalainen elintarvikealan yritys * Zeeta-funktiot ovat matemaattisia funktioita, joista yksi on **Riemannin zeeta-funktio *The Zeta Project, yhdysvaltalainen animaatiosarja *zetapotentiaali, kuvaa partikkelien pinnan varausta. ==Sukunimi== * Catherine Zeta-Jones (s. 1969), walesilainen näyttelijä * Natalia Zeta (s. 1983), espanjalainen pornonäyttelijä. ==Tähtiä== *Zeta Aquarii, kaksoistähti *Zeta Aurigae, pimennysmuuttuja ja kaksoistähti *Zeta Cancri, tähti Kravun tähtikuviossa *Zeta Centauri, Suomessa näkymättömissä oleva tähti *Zeta Corona Borealis, kaksoistähti *Zeta Leporis, tähti Jäniksen tähdistössä *Zeta Lyrae, kaksoistähti *Zeta Orionis eli Alnitak, itäinen tähti *Zeta Phoenicis, kaksoistähti Feeniksin tähdistössä *Zeta Piscium, kaksoistähti *Zeta Puppis eli Naos tai Suhail Hadar, Suomessa näkymätön tähti eteläisellä tähtitaivaalla *Zeta Reticuli, tähti eteläisellä taivaalla *Zeta Tucanae, tähti Tukaanin tähdistössä *Zeta Ursae Majoris eli Mizar, tunnetuin Otavan tähdistä.
Pi

Pi tarkoittaa seuraavia asioita ja henkilöitä: * * * Sun Air, IATA-koodi PI, lentoyhtiö * pi eli pii, kreikkalainen kirjain (Π, π) * pi eli pii (π), ympyrän kehän ja halkaisijan suhdeluku (3,14159265...) * Pi, elokuva vuodelta 1998 * Pi, kylä Bellver de Cerdanyan kunnassa, Kataloniassa, Espanjassa * PI, Paperi-insinöörit, yhdistys * PI-kaavio, putki- ja instrumentointikaavio, prosessilaitteistojen kuvaamiseen käytettävä piirustustyyppi * Orange Pi, Shenzhen Xunlong Softwaren tietokonesarja * Raspberry Pi, RasPi, Shenzhen Xunlong Softwaren tietokonesarja * henkilöitä: ** Meritxell Mateu i Pi (s. 1966), Andorran ulkoministeri ** Francisco Pi y Margall (1824–1901), Espanjan presidentti ** Pi Berg (oik. Ida Maria Berg-Mycklebust, 1900–1971), suomenruotsalainen kirjailija ** Pi Sarpaneva (oik. Ann-Mari Sarpaneva 1933–2019), suomalainen sisustusarkkitehti
Sotungin lukio

Sotungin lukio on Itä-Vantaan Hakunilan kaupunginosassa, Hakunilan urheilupuiston pohjoislaidalla sijaitseva lukio. Sotungin lukion painotusalueina ovat liikunta- ja urheiluvalmennus, kansainvälisyys ja etälukio-opetus. Sotungin lukiossa on noin 30 opettajaa ja 430 opiskelijaa. Koululla on usean urheilulajin valmentajia. Koulun valmennuslajeja ovat jalkapallo, jääkiekko, salibandy, koripallo, uinti, hiihto ja yleisurheilu. Moni Sotungin lukiossa valmennetuista urheilijoista on valittu lajinsa SM- joukkueeseen. Sotunki on menestynyt myös koulujen välisissä jalkapallo- ja salibandyturnauksissa useaan otteeseen. Sotungin lukio kuuluu pääkaupunkiseudun Urheiluakatemiaan (Urhea), joka tukee huippu-urheilijoita eri tavoin. Urheilun lisäksi koulu painottaa myös kansainvälisyyttä. Samassa rakennuksessa lukion kanssa toimivat myös Sotungin koulu (yläkoulu) ja Sotungin etälukio. ==Sotungin etälukio - aikuislukio verkossa== Sotungin etälukio on aikuislukio, jossa voi suorittaa opinnot verkossa. Etälukion toimipiste sijaitsee Sotungin lukion yhteydessä. Etälukio tarjoaa tutkintotavoitteiset lukio-opinnot aikuisten valtakunnallisen opetussuunnitelman mukaisesti. Sotungin etälukiossa voi myös opiskella yksittäisiä opintojaksoja. Sotungin etälukiossa opiskellaan opettajan ohjaamana digimateriaalien avulla. Etälukiossa käytetään digitaalisia oppimisympäristöjä kuten Itslearning ja Classroom. Joustava, ajasta ja paikasta riippumaton etäopiskelu soveltuu erityisen hyvin sellaisille aikuisille, joilla ei syystä tai toisesta ole ollut mahdollisuutta muutoin suorittaa lukio-opintoja. Päivälukioiden opiskelijat voivat puolestaan nopeuttaa opintojaan tai kerrata jo suoritettuja opintojaksoja. Ammatillista perustutkintoa suorittavat voivat suorittaa joko yksittäisiä opintojaksoja etälukiossa tai tähdätä ylioppilastutkintoon. Sotungin etälukio on osa Sotungin lukion ja Vantaan toisen asteen avointa oppimisympäristöä. Etälukiotoiminnan taustalla on Suomi tietoyhteiskunnaksi -hanke ja siihen liittyvä opetushallituksen ja Yleisradion yhteinen kehittämissuunnitelma. Vantaan kaupunki haki vuonna 1999 Sotungin lukiolle Etelä-Suomen etäopetuksen kärkilukion tehtävää, joka toteutui samana vuonna. Sotungin etälukion opetus käynnistyi elokuussa 2001. Tällä hetkellä Sotungin etälukiossa on tutkintotavoitteisia aikuisopiskelijoita ja useita satoja päivälukiossa tai ammattioppilaitoksessa opiskelevaa opiskelijaa, jotka suorittavat etälukiossa yksittäisiä opintojaksoja. Sotungin etälukion verkkosivut ==Lähteet== Luokka:Vantaan lukiot Luokka:Hakunila Luokka:Suomen aikuislukiot
Abdullah ibn Khalifa Al Thani

Šeikki Abdullah ibn Khalifa Al Thani (s. 1959, Doha) on Qatarin entinen pääministeri ja emiiri šeikki Hamad ibn Khalifa Al Thanin nuorempi veli. Hän kävi koulua Qatarissa ja valmistui Sandhurstin sotilasakatemiasta Britanniassa joulukuussa 1976. Hän liittyi Qatarin asevoimiin ja eteni urallaan 1989 asti aina avustavaksi komentajaksi everstiluutnantin arvolla asti. Vuodet 1979–1989 hän oli Qatarin olympiakomitean johdossa. 17\. heinäkuuta 1989 hänet nimitettiin sisäministeriksi, 1995 varapääministeriksi ja 29. lokakuuta 1996 sisä- ja pääministeriksi. Sisäministerin viran hän jätti tammikuussa 2001. Hän puhuu hyvää englantia ja ranskaa. ==Lähteet== * Qatarin ulkoministeriön profiili Luokka:Al Thanin suku Luokka:Qatarin pääministerit Luokka:Vuonna 1959 syntyneet Luokka:Elävät henkilöt
Ruud Lubbers

Rudolphus Franciscus Marie (Ruud) Lubbers (7. toukokuuta 1939 Rotterdam – 14. helmikuuta 2018Hollannin entinen pääministeri Ruud Lubbers on kuollut. Yle Uutiset 14.2.2018, viitattu 14.2.2018) oli Alankomaiden pääministeri vuosina 1982–1994. Moni piti konservatiivi Lubbersia Margaret Thatcherin ideologisena seuraajana; yksi hänen vaalilauseistaan kuului: ”Meer markt, minder overheid” (). Pääministerikautensa jälkeen hän toimi UNHCR:n pääsihteerinä vuosina 2001–2005, jolloin hän erosi toimestaan seksuaalista häirintää koskevien syytösten aiheuttaman kohun takia. == Elämäkerta == Lubbers opiskeli taloustieteitä Rotterdamin Erasmus-yliopistossa ja oli ensimmäisen taloustieteen Nobelin saajan Jan Tinbergenin oppilas. Lubbers toimi 11. toukokuuta 1973 – 19. joulukuuta 1977 talousministerinä Joop den Uylin hallituksessa Katholieke Volkspartij'n (KVP), katolisen kristillisdemokraattisen puolueen, edustajana. Lubbers palasi parlamenttiin Van Agtin hallituksen aikana 1977, jolloin hänestä tuli kristillisdemokraattisen koalitiopuolue Christen Democratisch Appèlin (CDA) parlamenttiryhmän vanhempi varajohtaja. Vuonna 1982 pääministeri Dries van Agt ilmoitti, että hän ei jatkaisi kolmannelle pääministerikaudelle, ja Lubbersista tuli hänen seuraajansa. Lubbers toimi pääministerinä vuoteen 1994 asti ja oli näin Alankomaiden pitkäaikaisin pääministeri. Lubbersin pääministerikauden saavutuksia olivat merkittävä julkisen kulutuksen leikkaus, laaja-alaisten säätelyn purkamis- ja yksityistämisohjelmien käynnistäminen sekä Haagissa 1983 järjestetty suurmielenosoitus, joka vastusti Yhdysvaltain suunnitelmia sijoittaa ydinkärjillä varustettuja risteilyohjuksia Alankomaihin (suunnitelmasta luovuttiin Yhdysvaltain ja Neuvostoliiton aserajoitusneuvotteluiden vuoksi). Pääministerikauden jälkeen Lubbers oli ehdokkaana Naton pääsihteeriksi, mutta Yhdysvallat käytti veto-oikeuttaan häntä vastaan. Vuosina 1995–2000 hän opetti globalisaatiotutkimusta Tilburgin yliopistossa Alankomaissa ja Harvardin yliopistossa Yhdysvalloissa. 1\. tammikuuta 2001 Lubbersista tuli YK:n pakolaisjärjestö UNHCR:n yhdeksäs pääjohtaja. Lokakuussa 2003 hänen kolmivuotista toimikauttaan jatkettiin kahdella vuodella vuoden 2005 loppuun. Hän lahjoitti vuosittain noin 300 000 dollaria pakolaisjärjestölle tultuaan pääsihteeriksi 2001, mikä kattoi hänen 167 000 dollarin vuosipalkkansa ja matkakulut. Hän luopui toimestaan 20. helmikuuta 2005 seksuaalista häirintää koskevien syytösten takia. == Lähteet == == Aiheesta muualla == Luokka:Eurooppa-neuvoston puheenjohtajat Luokka:Alankomaiden pääministerit Luokka:Vuonna 1939 syntyneet Luokka:Vuonna 2018 kuolleet
Ratatouille

Ratatouille (ranskan sanasta touiller ’hämmentää’) on vihannesmuhennos, joka kuuluu kaakkois-Ranskassa sijaitsevan Provencen välimerelliseen keittiöön. Ratatouille voidaan nauttia sekä kuumana että kylmänä, ja se tarjoillaan lihan tai kalan lisukkeena taikka riisin, perunoiden tai leivän kera nautittavana pääruokana. Tomaatti ja kesäkurpitsa ovat yleensä ratatouillen pääaineksia, lisäksi käytetään munakoisoa, paprikaa, sipulia ja oliiviöljyä. Mausteena käytetään suolan ja pippurin lisäksi esimerkiksi valkosipulia, laakerinlehteä ja timjamia. ==Lähteet== ==Aiheesta muualla== *Resepti Luokka:Kasvisruoat Luokka:Ranskalainen keittiö Luokka:Provence-Alpit-Riviera Luokka:Seulonnan keskeiset artikkelit
Karhutunturi

Karhutunturi on 518 metriä korkea tunturi Sallan kunnan pohjoisosassa. Tunturiin kulkee vaellus- ja moottorikelkkareitti. Reittien varrella on kota taukopaikaksi. ==Katso myös== * Luettelo Suomen korkeimmista kohdista * Luettelo Suomen suurimmista prominensseista ==Aiheesta muualla== * Karhutunturin patikkareitti * Tietoa tunturista ja muista alueen nähtävyyksistä Luokka:Sallan tunturit Luokka:Sallan nähtävyydet
Vaasan lentoasema

Vaasan lentoasema () sijaitsee Vaasassa noin yhdeksän kilometriä kaupungin keskustasta kaakkoon. Vuonna 2024 lentoaseman kautta kulki lähes 178 000 matkustajaa. Finavia on valinnut Vaasan lentoaseman vuoden lentoasemaksi vuosina 2005, 2008 sekä 2017. Lentoaseman kiitotie 16/34 on 2 500 metriä pitkä. Aiemmin lentoasemalla on ollut myös toinen kiitotie, 11/29, mutta se on poistettu käytöstä. Lentoaseman laajennusta suunniteltiin ja työt alkoivat kesällä 2012. Lentoasemaa on sittemmin laajennettu, esimerkiksi lisättiin neljäs lähtöportti ja turvatarkastusta sujuvoitettiin. Kiitotien päällyste uusittiin kesällä 2015. Vaasassa suunnitellaan pistoraidetta lentoasemalle, jotta lentoasemalle pääsisi junalla, tai junapysäkkiä Vanhaan Vaasaan. Seinäjokelaiset reittimatkustajat käyttävät Vaasan lentoasemaa, sillä Seinäjoen lentoasemalta ei harjoiteta reittiliikennettä. Matkaa Seinäjoelta on 74 kilometriä. ==Lentoyhtiöt ja kohteet== Lentoyhtiö Kohteet Aegean Airlines Tilauslento: Hania, Rodos Finnair Helsinki Freebird Airlines Tilauslento: Antalya Scandinavian Airlines Tukholma-Arlanda Sunclass Airlines Tilauslento: Gran Canaria == Matkustajatilastot == Matkustajamäärät Vaasan lentoasemalla vuosittain Vuosi Kotimaa Ulkomaat Yhteensä Muutos 2000 227 523 98 851 326 374 +4,2 % 2001 216 409 95 651 312 060 −4,4 % 2002 194 651 74 466 269 117 −13,8 % 2003 169 088 79 836 248 924 −7,5 % 2004 166 836 94 480 261 316 +5,0 % 2005 178 378 118 886 297 264 +13,8 % 2006 195 045 111 106 306 151 +3,0 % 2007 213 833 108 095 321 928 +5,3 % 2008 234 447 108 948 343 395 +6,7 % 2009 207 274 86 983 294 257 −14,3 % 2010 194 102 94 040 288 142 −2,1 % 2011 226 931 111 568 338 499 +18,0 % 2012 218 742 155 399 374 141 +10,5 % 2013 185 562 133 753 319 315 −14,7 % 2014 184 316 141 570 325 886 +2,1 % 2015 162 864 119 573 282 437 −13,3 % 2016 173 541 114 979 288 520 +2,2 % 2017 162 333 137 785 300 118 +4,0 % 2018 166 195 149 705 315 900 +5,3 % 2019 165 125 138 786 303 911 −3,8 % 2020 35 303 24 409 59 712 −80,4 % 2021 16 648 2 583 19 231 −67,8 % 2022 89 532 23 712 113 244 +818,0 % 2023 103 306 50 475 153 781 +35,8 % 2024 99 389 78 203 177 592 +15,5 % == Lähteet == ==Aiheesta muualla== *Finavia – Vaasan lentoasema *Suomen ilmailukäsikirja – Vaasan lentoasema Lentoasema Lentoasema Luokka:Suomen lentoasemat Luokka:Suomen sodanaikaiset lentokentät Luokka:Runsor
Selling England by the Pound

Selling England by the Pound on 1970-luvulla progressiivista rockia esittäneen Genesiksen viides studioalbumi, joka ilmestyi 1973. Se seurasi Foxtrot-levyä ja oli Peter Gabrielin kanssa tehdyistä levyistä kaupallisesti menestynein. Levy nousi kolmanneksi Britannian albumilistalla. Sitä myös pidetään yhtenä parhaimmista Genesis-levyistä. Laulut käsittelivät Englannin mytologista menneisyyttä. Steve Hackettin kitarasoolo kappaleessa ”Firth of Fifth” esittelee hänen ainutlaatuisen kitaraäänensä parhaimmillaan. Samainen kappale esittelee myös Tony Banksin klassisen pianon inspiroitunutta soitantaa. ”Dancing With the Moonlit Knight” -kappaleen toistuva väliosa saattaa tuoda suomalaisille mieleen Ari Taskisen ja Pelle Miljoonan "Moottoritie on kuuma" -kappaleenSeppo Bruun, Jukka Lindfors, Santtu Luoto ja Markku Salo: Jee jee jee. Suomalaisen rockin historia. WSOY Porvoo 1998. ISBN 951-0-22503-7". Useat levyn kappaleista tulivat vuosiksi Genesiksen keikkaohjelmistoon, muun muassa "Firth of Fifth" ja "Cinema Show". Levyltä julkaistiin lyhennettynä versiona singleksi "I Know What I Like (In Your Wardrobe)". Siitä tuli yhtyeen ensimmäinen singlelistalle noussut levytys. Britannian listalla se saavutti sijan 17 huhtikuussa 1974. Albumi valittiin vuonna 2005 hakuteokseen 1001 albumia jotka jokaisen on kuultava edes kerran eläessään. ==Kappaleet== Kappaleet säveltäneet Tony Banks, Phil Collins, Peter Gabriel, Steve Hackett ja Mike Rutherford ellei toisin mainita. #(san. Gabriel) # # # #(san. Gabriel) # # #(säv. ja san. Gabriel) ==Kokoonpano== *Peter Gabriel – laulu, huilu, lyömäsoittimet, oboe *Steve Hackett – kitara, taustalaulu kappaleessa "I Know What I Like" *Tony Banks – piano, kosketinsoittimet, taustalaulu, akustinen kitara kappaleessa "The Cinema Show" *Mike Rutherford – basso, bassojalkio, akustinen kitara, sitar kappaleessa "I Know What I Like", kontrabasso kappaleessa "The Cinema Show" *Phil Collins – rummut, taustalaulu, lyömäsoittimet, laulu kappaleessa "More Fool Me" == Lähteet == Luokka:Genesiksen albumit Luokka:Vuoden 1973 albumit
Akigumo

Akigumo () oli keisarillisen Japanin laivaston Yūgumo-luokan hävittäjä toisessa maailmansodassa. Alus oli ainoa luokkansa aluksista, joka oli palveluksessa sodan alkaessa.Whitley 1988, s. 203. == Palvelus == Tammikuussa 1942 Akigumo siirrettiin Trukille 1. hävittäjälaivueeseen suojaamaan Rabaulin maihinnousua. Tämän jälkeen alus osallistui helmikuussa lentotukialusten suojaamiseen hyökättäessä Port Darwiniin ja maalis-huhtikuussa Intian valtamerelle tehtyyn syöksyyn. Midwayn taistelussa alus muodosti sisaralustensa Makigumon, Kazagumon ja Yūgumon kanssa 10. hävittäjäviirikön. Laivaston uudelleenjärjestelyssä viirikkö liitettiin Japanin 3. laivaston 10. hävittäjälaivueeseen. Viirikön mukana Akigumo osallistui Guadalcanalin maihinnousuun ja sitä seuranneeseen tukioperaatioon 31. hävittäjäviirikön alusten Naganami, Takanami ja Makinami kanssa. Nämä seitsemän alusta toimivat aktiivisesti Salomonin saarten alueella, suojaten saattueita ja saaria tulittavia raskaita yksiköitä. Osasto osallistui myös Santa Cruz -saarten taisteluun, jossa Akigumo Makigumon kanssa upotti vaurioituneen Yhdysvaltain laivaston lentotukialuksen USS Hornetin.Whitley 1988, s. 203–204. Alus siirrettiin pohjoisemmaksi Tyynellä valtamerellä suojaamaan Kiskan evakuointia. Syyskuussa Salomonin saaria evakuoitaessa se Yūgumon, Kazagumon sekä kolmen muun hävittäjän kanssa taisteli Yhdysvaltain laivaston hävittäjiä vastaan.Whitley 1988, s. 204. Alukseen osui 1. huhtikuuta 1944 sukellusvene USS Redfinin (SS-272) laukaisema torpedo, joka upotti aluksen 55 kilometriä kaakkoon Zamboangan niemimaasta, Filippiineillä. ==Lähteet== * === Viitteet === ==Aiheesta muualla== *CombinedFleet.com: Yūgumo-luokan hävittäjät *CombinedFleet.com: Akigumon historia Luokka:Yūgumo-luokan hävittäjät Luokka:Filippiinienmeren hylyt Luokka:Japanilaiset toisen maailmansodan hävittäjät Luokka:Uraga Dock Company
Hamad ibn Khalifa Al Thani

Šeikki Hamad bin Khalifa bin Hamad bin Abdullah bin Jassim bin Mohammed Al Thani (, s. 1952, Doha) oli Qatarin emiiri vuoteen 2013 saakka, jolloin šeikki antoi vallan pojalleen Tamim bin Hamad Al Thanille. Hän opiskeli Qatarissa ja valmistui Sandhurstin sotilasakatemiasta Britanniassa 1971. Hän liittyi Qatarin asevoimiin everstiluutnanttina ja nimitettiin ensimmäisen moottoroidun rykmentin komentajaksi. Hänet ylennettiin kenraalimajuriksi ja asevoimien komentajaksi. 31. toukokuuta 1977 hänet nimitettiin kruununperijäksi ja puolustusministeriksi. Hamad uudisti Qatarin asevoimia ja varusti ne viimeisimmällä aseistuksella ja lisäsi miesvahvuutta. Hamad johti nuorisoasioiden neuvostoa joka perustettiin 1979 ja tuki nuoriso- ja urheilutoimintaa. Kun hänen isänsä emiiri Khalifa ibn Hamad Al Thani oli Sveitsissä kesäkuussa 1995, Hamad kaappasi vallan palatsivallankaappauksessa ja aloitti maansa nykyaikaistamisen. Syrjäytetty Khalifa on yrittänyt kolmasti vastavallankaappausta. Hän teki veljestään Abdullah ibn Khalifa Al Thanista 1996 pääministerin ja kolmannesta pojastaan Jasim ibn Hamad Al Thanista kruununperijän. Lehdistön sensuuria vähennettiin ja televisiokanava Al Jazeera on saanut maineen yhtenä harvoista sensuroimattomista uutislähteistä arabimaailmassa. Hamad järjesti 1999 yhdet ensimmäisistä Persianlahden alueen vaaleista, joihin saivat osallistua myös naiset. Vuonna 2003 äänestettiin perustuslaista, joka tuli voimaan 9. kesäkuuta 2005. Kruununperijäksi tuli Tamim bin Hamad Al Thani perimysoikeudesta luopuneen Jasimin tilalle. ==Katso myös== *Kööpenhaminan suurmoskeija eli Hamad Bin Khalifa Civilisation Center ==Lähteet== * http://www.diwan.gov.qa/ * Qatarin ulkoministeriön profiili == Aiheesta muualla == Luokka:Qatarin emiirit Luokka:Al Thanin suku Luokka:Kenraalit Luokka:Vuonna 1952 syntyneet Luokka:Elävät henkilöt
Amatsukaze (1939)

Amatsukaze () oli keisarillisen Japanin laivaston Kagerō-luokan hävittäjä toisessa maailmansodassa. == Valmistus == Alus tilattiin Uraga Dock Companyltä, missä köli laskettiin 1938. Alus laskettiin vesille 19. lokakuuta 1939 ja otettiin palvelukseen 26. lokakuuta 1940. Alukselle asennettiin uudistetut Kampon-kattilat, jotka olivat pienempiä ja suuremman paineen tuottavia kuin aiemmat kattilat. Molemmat turbiinit oli asennettu rinnakkain turbiinihuoneessa ja kytketty omaan akseliin.Whitley 1988, s. 200. == Palvelus == Palvelukseen otettaessa alus liitettiin 16. hävittäjäviirikköön Hatsukazen, Tokitsukazen ja Yukikazen kanssa. Viirikkö muodosti 15. hävittäjäviirikön kanssa 2. hävittäjälaivueen. Viirikkö osallistui 26.–28. helmikuuta 1942 Jaavanmeren taisteluun, mutta alusten ylipitkiltä matkoilta laukaistut torpedot eivät osuneet kohteisiinsa.Whitley 1988, s. 201. Alus osallistui 13. marraskuuta Yukikazen kanssa Guadalcanalin taisteluun, jossa se vaurioitui. Aluksen ilmatorjunta-aseistusta lisättiin 1943 kaksiputkisella 25 millimetrin ilmatorjuntatykillä komentosillan eteen ja vaihtamalla taaemman savuhormin sivuilla olleet kaksiputkiset 25 millimetrin tykit kolmiputkisiin. Saman vuoden lopulla ylitse ampuva taaempi 127 millimetrin tykkitorni korvattiin kahdella kolmiputkisella 25 millimetrin ilmatorjuntatykillä. Samassa yhteydessä alukselle asennettiin tyyppien 13 ja 22 tutkat. Aluksen ilmatorjuntaa vahvennettiin edelleen vuonna 1944 neljällätoista yksiputkisella 25 millimetrin ilmatorjuntatykillä, jotka asennettiin yläkansille ja etukannelle. Yhdysvaltain ilmavoimien B-25-pommikoneet hyökkäsivät 6. huhtikuuta 1945 Amatsukazen kimppuun 10 kilometriä Amoyn saaresta itään. Aluksen miehistön onnistui saada se rantaan, mistä se valui takaisin mereen ja upposi.Whitley 1988, s. 202. ==Lähteet== * * * === Viitteet === ==Aiheesta muualla== * * CombinedFleet.com: Kagero-luokan hävittäjät * CombinedFleet.com: Amatsukazen historia Luokka:Tyynenmeren hylyt Luokka:Kagerō-luokan hävittäjät Luokka:Japanilaiset toisen maailmansodan hävittäjät Luokka:Uraga Dock Company
Arashi

Arashi () oli keisarillisen Japanin laivaston Kagerō-luokan hävittäjä toisessa maailmansodassa. == Valmistus == Alus tilattiin Maizurun laivastoarsenaalilta, missä köli laskettiin 1939. Alus laskettiin vesille 22. huhtikuuta 1940 ja otettiin palvelukseen 27. tammikuuta 1941.Whitley 1988, s. 201. == Palvelus == Tyynenmeren sodan alkaessa alus kuului 3. hävittäjälaivueen 4. hävittäjäviirikköön, joka 17. hävittäjäviirikön kanssa muodosti heinäkuussa 1942 raskaiden alusten hävittäjäsuojan Midwayn taistelussa. Alus kuljetti 6. elokuuta 1943 vastaisena yönä sisaraluksensa Hagikazen kanssa varusteita ja joukkoja Bougainvillestä Kolombangaraan. Ne joutuivat Yhdysvaltain laivaston 12. ja 15. hävittäjäviirikön alusten yllättämiksi ja upottamiksi.Whitley 1988, s. 202. == Lähteet == * * * === Viitteet === ==Aiheesta muualla== * CombinedFleet.com: Kagero-luokan hävittäjät * CombinedFleet.com: Arashin historia Luokka:Tyynenmeren hylyt Luokka:Kagerō-luokan hävittäjät Luokka:Japanilaiset toisen maailmansodan hävittäjät
Boniitti

Boniitti (Katsuwonus pelamis) on keskikokoinen tonnikalansukuinen, kautta maailman lämpimissä merissä elävä kala. Boniitti on maailman tärkeimpiä saaliskaloja, jota käytetään varsinkin japanilaisessa keittiössä. Boniitti liikkuu suurissa, jopa 50 000 yksilön parvissa. Boniittia kutsutaan yleisesti myös englanninkielisellä kauppanimellään skipjack. Laji ja suku on nimetty japaninkielisen nimensä katsuo mukaan. == Koko ja ulkonäkö == Boniitti voi kasvaa metrin pituiseksi ja suurimmillaan 32 kilon painoiseksi; keskimääräinen paino on 9 kg. Kala voi elää 12 vuoden ikäiseksi. Boniitti muistuttaa paljon Thunnus-suvun aitotonnikaloja, mutta se luokitellaan oman sukunsa Katsuwonus ainoaksi lajiksi. Boniitti on lähes kaikkialta hopean ja harmaan eri sävyjen värinen. Sen tunnistaa helpoiten raidoista vatsassa ja kyljissä lähempänä pyrstöä kuin päätä. Boniitin liha on raakana punaista kuten aidoilla tonnikaloilla. == Levinneisyys == Boniittia tavataan yleisenä kaikissa maailman lämpimissä merissä paitsi itäisestä Välimerestä ja Mustastamerestä. Pohjanmerestä sitä on saatu vain harvoin, sillä se pysyttelee yleensä vesissä, joiden lämpötila on yli 15 °C.Animal Diversity Web == Kalastus ja käyttö == FAOn kalastustilastossa boniitti on kolmannella sijalla luonnosta pyydettyjen kalalajien vuotuisessa saalismäärässä, perunsardellin ja alaskanseidin jälkeen. Vuoden 2012 tilastoitu boniittisaalis maailmassa oli 2,8 miljoonaa tonnia.Poissons, crustacés, mollusques, etc: Captures par principales espèces en 2012 FAOn kalastustilasto ftp.fao.org Boniittia kalastetaan pitkälläsiimalla, troolilla, nuotalla ja vapavälineillä. Suurin osa purkkitonnikalasta on boniittia.Ojanperä, Sini: Boniitti on opiskelijoiden perusruokaa – mutta kuinka moni tietää syövänsä sitä? Yle Uutiset 27.3.2015.Tuna Types The Nibble Sen lihan elohopeapitoisuus on pieni, vaikka se on ravintoketjun loppuosassa. Japanissa boniitista tehdään hyvin monia erilaisia ruokia, esimerkiksi sushia ja sashimia.Bonito Uwajimaya, Inc Katsuobushi eli keitetty, savustettu, kuivattu ja hiutaleiksi höylätty boniitti on tärkeä osa japanilaista keittiötä. Sitä käytetään muun muassa yleismausteena ja dashi-liemen perusosana. == Lähteet == Luokka:Tonnikalat na:Eae
Iván Hurtado

Iván Jacinto Hurtado Angulo (s. 16. elokuuta 1974 Esmeraldas, Ecuador) on ecuadorilainen jalkapalloilija. 180 senttimetriä pitkän Hurtadon pelipaikka on keskuspuolustaja. Seurajoukkueurallaan Hurtado on pelannut kotimaansa lisäksi muun muassa Espanjassa Real Murciassa ja Meksikossa, jossa hän on edustanut peräti neljää eri seuraa; Atlético Celayaa, Tigresiä, La Piedadia ja Pachucaa. Ecuadorin sarjoissa Hurtadon seuroina ovat olleet CS Emelec ja Barcelona. Sittemmin hän on edustanut muun muassa qatarilaista al-Arabia. Hurtado on pelannut Ecuadorin maajoukkueessa ennätykselliset 168 maaottelua, joissa hän on tehnyt viisi maalia. Debyyttinsä A-maajoukkueessa Hurtado teki vuonna 1992 Guatemalaa vastaan pelatussa ottelussa. Hän oli mukana MM-kilpailuissa sekä vuonna 2002 että 2006. == Lähteet == == Katso myös == *Luettelo vähintään 100 maaottelua pelanneista jalkapalloilijoista == Aiheesta muualla == *Hurtado 2006 MM-kisojen sivuilla Luokka:Ecuadorilaiset jalkapalloilijat Luokka:Vuonna 1974 syntyneet Luokka:Elävät henkilöt
Americana

Americana voi tarkoittaa ainakin seuraavia asioita: * Americana, yhdysvaltalaista kulttuuria tarkoittava käsite * Americana, kaupunki São Paulon osavaltiossa Brasiliassa * Americana, korttipeli, jota pelataan ranskalaisella korttipakalla * Americana, Neil Youngin albumi * Americana, Offspring-yhtyeen albumi * Americana, vuoden 2012 elokuva
Sulley Muntari

Suleyman Ali "Sulley" Muntari (s. 27. elokuuta 1984 Konongo, Ghana) on ghanalainen jalkapalloilija, joka on pelannut merkittävän osan urastaan Italiassa sekä lisäksi muun muassa Englannissa. Italialaisessa jalkapallo- ohjelmassa Football Italiassa hänestä on sanottu muun muassa seuraavasti: ”Muntarin kosketus palloon on kuin Kakálla ja taistelutahto kuin Edgar Davidsilla.” == Ura == 31\. elokuuta 2005 siirtoikkunan sulkeutuessa Udinese ilmoitti, ettei se suostu myymään Muntaria Manchester Unitediin. Ironista kyllä, Unitedilla oli ollut mahdollisuus hankkia nuori lupaus Muntari riveihinsä jo vuonna 2001 alle miljoonalla punnalla. Lopulta Udinese piti Muntarin itsellään ja rakensi sellaisen ryhmän, jolla se tähtäsi kymmenen parhaan joukkoon Serie A:ssa. Kesällä 2007 Muntari siirtyi Englannin valioliigaan ja Portsmouthin paitaan. Tämän jälkeen Inter teki Muntarista tarjouksen, joka oli Portsmouthin luotsin Harry Redknappin mukaan liian hyvä hylättäväksi. Muntari siirtyi Italiaan 14 miljoonalla eurolla. === Maajoukkueura === Muntari valittiin Ghanan jalkapallomaajoukkueeseen Saksan vuoden 2006 MM-kisoihin, joissa Ghana eteni hienosti neljännesvälieriin. Muntari teki turnauksessa yhden maalin Tšekkiä vastaan. Muntari oli myös mukana vuoden 2010 MM-kisoissa. Näissä kisoissa Ghana pääsi puolivälieriin ja Muntari teki Uruguayta vastaan ottelun avausmaalin kaukolaukauksella. Uruguay kuitenkin tasoitti ottelun ja voitti lopulta rangaistuspotkukilpailun 4–2. == Lähteet == * Sulley Muntari Soccerway-sivustolla * * Redknapp: tarjous Muntarista liian hyvä hylättäväksi Luokka:Ghanalaiset jalkapalloilijat Luokka:Vuonna 1984 syntyneet Luokka:Elävät henkilöt
Hagikaze

Hagikaze () oli keisarillisen Japanin laivaston Kagerō-luokan hävittäjä toisessa maailmansodassa. == Valmistus == Alus tilattiin Fujinagatalta, missä köli laskettiin 1939. Alus laskettiin vesille 18. kesäkuuta 1940 ja otettiin palvelukseen 31. maaliskuuta 1941.Whitley 1988, s. 201. == Palvelus == Tyynenmeren sodan alkaessa alus muodosti Arashin, Maikazen ja Nowakin kanssa 4. hävittäjäviirikön, joka myöhemmin liitettiin 3. hävittäjälaivueeseen. Viirikkö osallistui heinäkuussa 1942 17. hävittäjäviirikön kanssa Midwayn taisteluun muodostaen osaston hävittäjäsuojauksen. Hagikaze ja Arashi kuljettivat 6. elokuuta vastaisena yönä tarvikkeita Bougainvillestä Kolombangaraan. Ne kohtasivat Yhdysvaltain laivaston 12. ja 15. hävittäjäviiriköt Vellan lahden taistelussa, jossa kumpikin alus upposi.Whitley 1988, s. 202. == Lähteet == * * * === Viitteet === ==Aiheesta muualla== * CombinedFleet.com: Kagerō-luokan hävittäjät * CombinedFleet.com: Hagikazen historia Luokka:Tyynenmeren hylyt Luokka:Kagerō-luokan hävittäjät Luokka:Japanilaiset toisen maailmansodan hävittäjät Luokka:Fujinagatan telakka
Angels (albumi)

__NOTOC__ Angels on The 69 Eyesin kahdeksas studioalbumi, joka julkaistiin 5. maaliskuuta 2007. Albumi debytoi Suomen virallisen listan ensimmäisellä sijalla. == Kappaleet == Kaikki kappaleet sanoittanut Jyrki 69 sekä sovittanut The 69 Eyes ja Johnny Lee Michaels. === CD === # # # # # # # # # # # # (Japanin painoksen bonuskappale) # (Yhdysvaltain/Japanin painoksen bonuskappale) === DVD === Ensimmäisen painoksen mukana tulleen DVD:n bonusmateriaali. * ”Perfect Skin” -video * On the Route 69 -lyhytelokuva ;Live at Whisky A Go-Go 2006 #Devils #Christina Death #Feel Berlin #Lost Boys #I Just Want to Have Something to Do == Kokoonpano == * Jyrki 69 – laulu * Bazie – kitara, taustalaulu * Archie – basso, taustalaulu * Timo-Timo – kitara * Jussi 69 – rummut === Vierailevat muusikot === Kurt49, Janne Ahvenainen, AmAndA, Apocalyptica, Anzi Destruction, Laura Haarala, Jasse HC, Mathias Hortling, Kimmo Härmä, Outi Iljin, Katariina Junnila, Ville Juurikkala, Mauri Kuokkanen, Johnny Lee Michaels, Max Lilja, Maija Linkola, Markku Lintunen, Jukka Merjanen, Krister Orre, Ville Pusa, Christa Renwall, Sami Saari, Elina Viitasaari, Niko Virtamo, Tapio Waismaa == Arvostelut == * Allmusic: Allmusic review * Desibeli.net: Desibeli.net: Levyarvio * Imperiumi: 6+/10Levyarvostelu: 69 Eyes, The - Angels Viitattu 29.9.2022. * Soundi: Soundi: Levyarvio == Lähteet == == Aiheesta muualla == * Angels discogs.com -sivustolla Luokka:The 69 Eyesin albumit Luokka:Vuoden 2007 albumit
Ludovic Magnin

Ludovic Magnin (s. 20. huhtikuuta 1979 Sion, Valais, Sveitsi) on sveitsiläinen jalkapalloilija, pelipaikaltaan puolustaja. 186 senttimetriä pitkä Magnin edustaa Sveitsin superliigassa pelaavaa FC Zürichiä. Magnin pelasi ammattilaisuransa kolme ensimmäistä kautta kotimaassaan, Lausannen, Yverdonin ja Luganon riveissä, kunnes siirtyi vuonna 2001 Saksaan, Werder Bremenin joukkueeseen. Hän edusti Werderiä neljän kauden ajan, ja voitti seurassa Saksan mestaruuden vuonna 2004. Seuraavana vuonna hän siirtyi nykyiseen joukkueeseensa. Sveitsin maajoukkuessa Magnin debytoi 16. elokuuta 2000 Kreikkaa vastaan pelatussa ottelussa. Tällä hetkellä Magninin tilillä on 33 maaottelua ja niissä kaksi tehtyä maalia. Hän oli mukana EM-kisoissa 2004 ja MM-kisoissa 2006. == Lähteet == ==Aiheesta muualla== *Magnin 2006 MM-kisojen sivuilla Luokka:Sveitsiläiset jalkapalloilijat Luokka:Vuonna 1979 syntyneet Luokka:Elävät henkilöt
Motor City Resurrection

Motor City Resurrection on The 69 Eyes -yhtyeen vuonna 1994 julkaistu kokoelmalevy. Albumi oli erikoispainos ja tarkoitettu ainoastaan Japanin markkinoille. Albumi julkaistiin uudestaan kokonaisuudessaan Suomessa vuonna 2005. == Kappaleet == # # # # # # # # # # # # # # Uusintajulkaisun bonuskappaleet # * # # # # # # # ==Muusikot== * Archzie - Basso * Bazie - Kitara, sävellykset * Jussi 69 - Rummut * Jyrki 69 - Laulu, sanoitukset * Timo-Timo - Kitara == Lähteet == == Aiheesta muualla == * Motor City Resurrection discogs.com -sivustolla Luokka:The 69 Eyesin albumit Luokka:Vuoden 1995 kokoelma-albumit
Hamakaze

Hamakaze () oli keisarillisen Japanin laivaston Kagerō-luokan hävittäjä toisessa maailmansodassa. == Valmistus == Alus tilattiin Fujinagatalta, missä köli laskettiin 1939. Alus laskettiin vesille 25. marraskuuta 1940 ja otettiin palvelukseen 30. kesäkuuta 1941.Whitley 1988, s. 201. == Palvelus == Tyynenmeren sodan alkaessa Hamakaze muodosti Isokazen, Tanikazen ja Urakazen kanssa 17. hävittäjäviirikön, joka muodosti Kagerōn ja Shiranuin kanssa 1. hävittäjälaivueen. Marraskuussa 1941 laivue suojasi Pearl Harboriin hyökännyttä lentotukialusosastoa, minkä jälkeen se osallistui Filippiinien, Rabaulin ja Hollannin Itä-Intian valtauksiin. 17\. hävittäjäviirikkö muodosti heinäkuussa 1942 4. hävittäjäviirikön kanssa Midwayn taistelun hävittäjäosaston. Hamakaze ja Yukikaze taistelivat 13. heinäkuuta 1943 Kolombangaralla, jolloin Uuden-Seelannin laivaston risteilijä HMNZS Leander vaurioitui torpedo-osumasta.Whitley 1988, s. 202. Alus suojasi 7. huhtikuuta 1945 taistelulaiva Yamatoa operaatio Ten-Gōssa (Okinawan takaisinvaltaus). Hamakaze upposi 120 kilometriä Nagasakista lounaaseen Yhdysvaltain laivaston Task Force 58:n lentokoneiden hyökättyä osastoa vastaan. == Lähteet == * * * === Viitteet === ==Aiheesta muualla== *CombinedFleet.com: Kagerō-luokan hävittäjät *CombinedFleet.com: Hamakazen historia Luokka:Tyynenmeren hylyt Luokka:Kagerō-luokan hävittäjät Luokka:Japanilaiset toisen maailmansodan hävittäjät Luokka:Fujinagatan telakka
Jarkko Vähäsarja

Jarkko Vähäsarja (s. 13. maaliskuuta 1985 Helsinki) on entinen suomalainen jalkapalloilija. Hän oli pelipaikaltaan puolustaja tai puolustava keskikenttäpelaaja. Vähäsarja on FC Kasiysin ja Helsingin Jalkapalloklubin kasvatti. Hän on edustanut urallaan FC Honkaa, AC Allianssia ja FC Viikinkejä. Boltonin ja RC Lensin testattavana käynyt Vähäsarja on pelannut Veikkausliigassa neljä ottelua. Luokka:Suomalaiset jalkapalloilijat Luokka:Vuonna 1985 syntyneet Luokka:Elävät henkilöt
Hatsukaze

Hatsukaze () oli keisarillisen Japanin laivaston vuonna 1940 palvelukseenotettu Kagerō-luokan hävittäjä toisessa maailmansodassa. == Palvelus == Toisen maailmansodan alkaessa Hatsukaze muodosti yhdessä Amatsukazen, Tokitsukazen ja Yukikazen kanssa 16. hävittäjäviirikön, joka muodosti 15. hävittäjäviirikön kanssa 2. hävittäjälaivueen.Whitley 1988, s. 201. Alus osallistui viirikkönsä mukana 26.–28. helmikuuta 1942 Jaavanmeren taisteluun. Taistelussa alukset laukaisivat torpedonsa liian etäältä, jolloin ne eivät osuneet. Alus kuului kontra-amiraali Omorin risteilijöistä ja hävittäjistä koottuun osastoon, jonka tehtävänä oli tulittaa 2. marraskuuta 1943 Bougainvilleä. Osasto kohtasi kuitenkin Keisarinna Augustan lahdella liittoutuneiden laivasto-osaston. Hatsukaze ja raskas risteilijä Myōkō törmäsivät toisiinsa hyökätessään liittoutuneita vastaan. Yhdysvaltain laivaston hävittäjät USS Dunlap, USS Craven ja USS Maury upottivat pahoin vaurioituneen Hatsukazen. == Lähteet == * * * === Viitteet === ==Aiheesta muualla== * CombinedFleet.com: Kagerō-luokan hävittäjät * CombinedFleet.com: Hatsukazen historia Luokka:Tyynenmeren hylyt Luokka:Kagerō-luokan hävittäjät Luokka:Japanilaiset toisen maailmansodan hävittäjät
Pesnjary

Pesnjary on Valko-Venäjältä lähtöisin oleva musiikkiyhtye. Neuvostoliiton valtionomisteinen levy-yhtiö Melodija julkaisi yhtyeen ensimmäisen, sen omaa nimeä kantaneen pitkäsoittolevyn 1. syyskuuta vuonna 1969. Aikaisemmin yhtye oli esiintynyt nimellä Ljavony. Yhtyeen soittajat ovat vuosien varrella vaihtuneet, mutta laulusolisti Uladzimir Muljavin pysyi samana vuonna 2002 tapahtuneeseen kuolemaansa saakka. Tämän jälkeen neljä eri yhtyettä on ilmoittanut olevansa alkuperäisen Pesnjaryn virallisia seuraajia. Neuvostoaikoina Pesnjary oli Valko-Venäjän tunnetuin yhtye. Se soitti monenlaista musiikkia, pääasiassa pohjautuen valkovenäläiseen kansanperinteeseen yhdisteltyinä rock-musiikin elementteihin. Vaikutteita se sai mm. Jethro Tullilta, Yesiltä ja Emerson, Lake & Palmerilta. Vuonna 1976 se eräänä harvoista neuvostoyhtyeistä teki kiertueen Amerikassa yhdessä New Christy Minstrelsin kanssa. Yhtye oli suosionsa huipulla 1970-luvun loppupuoliskolla. ==Aiheesta muualla== * http://www.pesnyary.by/ БЕЛОРУССКИЙ ГОСУДАРСТВЕННЫЙ АНСАМБЛЬ "ПЕСНЯРЫ" * http://www.peoples.ru/art/music/pop/pesnyaru/ (venäjäksi) Luokka:Valkovenäläiset yhtyeet Luokka:Neuvostoliittolaiset yhtyeet
Kalle Sorja

Kalle Sorja (s. 2. helmikuuta 1983 Helsinki) on suomalainen jalkapallovalmentaja ja entinen jalkapalloilija, joka toimii Kakkosessa pelaavan FC Futuran valmentajana. Hän oli pelipaikaltaan keskuspuolustaja. Sorja on Helsingin Jalkapalloklubin kasvatti. Hän teki Veikkausliiga- debyyttinsä 4. heinäkuuta 2002 vierasottelussa FC Jazzia vastaan. Sorja on edustanut Suomea kahdesti nuorten maajoukkueessa ja 18 kertaa poikien maajoukkueessa. ==Lähteet== Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Jalkapallon Suomen mestarit Luokka:Vuonna 1983 syntyneet Luokka:Elävät henkilöt
Helsinki Vampires

Helsinki Vampires on helsinkiläisen The 69 Eyes -yhtyeen vuonna 2003 ilmestynyt DVD. Se koostuu Helsingin Tavastialla nauhoitetusta keikasta ja lisämateriaaleista. == Live at Tavastia == # Crashing High # Angel on my Shoulder # Forever More # Gothic Girl # Velvet Touch # Don't Turn your Back on Fear # Stolen Season # Sleeping with Lions # Betty Blue # Radical # Still Waters Run Deep # The Chair # Wasting the Dawn # Dance D'Amour # Framed in Blood # Stigmata # Brandon Lee == Musiikkivideot == # Betty Blue # Dance D'Amour # The Chair # Brandon Lee # Gothic Girl # Wasting the Dawn # Call me # Mr. Pain == Ekstrat == # Beyond the Dawn, director's cuts, ohjannut Sökö Kaukoranta # From Russia with Goth, The 69 Eyes in Moscow March 2003, videoinut Jyrki 69 # The 69 Eyes over Germany, Tobias Seeligerin kuvaama valokuvagalleria # Interviews with the Vampires, lyhyet esittelyt kaikista bändin jäsenistä # Discography, The 69 Eyesin diskografia, eli luettelo albumeista ja singleistä == Arvostelut == * Imperiumi: 6½/10 == Lähteet == Luokka:Musiikki-DVD:t
Pekka Clewer

Pekka Clewer (s. 18. lokakuuta 1980) on suomalainen entinen jalkapalloilija. 194 senttimetriä pitkän Clewerin pelipaikka oli keskuspuolustaja tai hyökkääjä. Clewer edusti pelaajaurallaan FC Kuusysiä, TP-Lahtea, FC Hämeenlinnaa ja FC Viikinkejä. Veikkausliigaa Clewer pelasi FC Hämeenlinnan joukkueessa. Clewer on suorittanut Suomen Palloliiton UEFA Pro- valmentajatutkinnon. Pelaajauran jälkeen Clewer on toiminut FC Viikinkien kehitys- ja valmennuspäällikkönä sekä Palloliiton valmentajakoulutuksen kehityspäällikkönä. Nykyään hän toimii Haaga-Heliassa valmennuksen lehtorina. == Lähteet == Luokka:Suomalaiset jalkapalloilijat Luokka:Vuonna 1980 syntyneet Luokka:Elävät henkilöt
Clint Dempsey

Clint Drew Dempsey (s. 9. maaliskuuta 1983 Nacogdoches, Yhdysvallat) on yhdysvaltalainen uransa päättänyt jalkapalloilija. Hän oli pelipaikaltaan keskikenttäpelaaja. == Ura == Dempsey aloitti uransa Furmanin juniorijoukkueessa, jossa hän oli joukkueen tärkeimpiä avainpelaajia ja tekikin siellä 17 maalia 62 ottelussa. New England Revolution varasi Dempseyn yhdeksäntenä MLS-liigan varaustilaisuudessa. Tulokaskaudellaan (vuonna 2004) hän teki seitsemän maalia ja hänet valittiin liigan parhaaksi tulokaspelaajaksi. Kaudella 2005 hän teki kymmenen maalia ja antoi yhdeksän maalisyöttöä. Hänet valittiin liigan tähdistöjoukkueeseen. Joulukuussa 2006 Dempsey siirtyi Fulhamiin. Sittemmin hän pelasi muun muassa Seattle Sounderfsissa. == Maajoukkueura == Dempsey oli mukana Yhdysvaltain jalkapallomaajoukkueessa muun muassa Saksan vuoden 2006 MM-kisoissa, joissa hän pelasi kaksi ottelua ja teki maalin Ghanaa vastaan. Kaikkiaan hän on pelannut 141 maaottelua ja tehnyt niissä 57 maalia. Hän on Yhdysvaltain maajoukkuehistorian paras maalintekijä yhdessä Landon Donovanin kanssa. == Lähteet == == Aiheesta muualla == Luokka:Yhdysvaltalaiset jalkapalloilijat Luokka:Vuonna 1983 syntyneet Luokka:Elävät henkilöt
Vihan ja ahdistuksen aika

Vihan ja ahdistuksen aika eli Vaivanaika eli Suuri ahdistus on Raamatun ennustama ajanjakso, joka liittyy lopun ajan tapahtumiin. Siihen viitataan muun muassa Danielin kirjassa, Matteuksen evankeliumissa ja Ilmestyskirjassa. Ajanjakso kestää Raamatun tulkinnasta riippuen joko seitsemän vuotta tai kolme ja puoli vuotta. == Yleistä== Raamatussa, sekä Vanhassa että Uudessa testamentissa, mainitaan vertaansa vailla oleva ahdistuksen aika, joka on koittava maailman lopulla. Osa tähän aikaan liitetyistä Raamatun ennustuksista voidaan nähdä myös viittauksina oman aikansa tapahtumiin, mutta osa viittaa selvästi yleismaailmallisiin viimeisten aikojen tapahtumiin. Vihan ja ahdistuksen aika kestää tulkinnasta riippuen seitsemän vuotta tai puolet tästä, kolme ja puoli vuotta. Seitsemän vuoden "vuosiviikko" mainitaan Danielin kirjassa. Jeesuksen mukaan ahdistuksen aika lyhennetään "valittujen tähden". Kolmen ja puolen vuoden ajanjakso mainitaan Raamatussa seitsemästi, ja ilmoitetaan erikseen vuosina, kuukausina ja päivinä. Vihan ja ahdistuksen saavat Raamatun mukaan aikaan monet eri tekijät. Vihalla tarkoitetaan ensinnä ihmisten vihaa Jumalaa ja toisiaan kohtaan, toiseksi Jumalan vihan lankeamista ihmisten päälle, ja kolmanneksi Paholaisen vihaa sekä ihmisiä että Jumalaa kohtaan, kun hänet on syösty taivaasta maan päälle. Jumalan viha liittyy siihen, että Antikristus ottaa hänen paikkansa ihmisten palvonnan kohteena. ==Vihan ja ahdistuksen aika ja ylöstempaus== Kristittyjen kesken on eri näkemyksiä siitä, onko kristillinen seurakunta vielä maan päällä Suuren ahdistuksen aikana vai tempaako Jeesus omansa pois sitä ennen. Raamatusta löytyy tukea molemmille näkemyksille: yhtäältä uskovia kehotetaan kestämään loppuun saakka, kunnes kaikki ennustettu on tapahtunut, toisaalta valvomaan, koska Jeesus voi tulla takaisin milloin tahansa. Ristiriitaa on yritetty ratkaista kahdella tavalla: yhtäältä jakamalla vaivan aika kahteen kolmen ja puolen vuoden jaksoon, jonka puolivälissä Jeesus tempaa seurakunnan ylös, toisaalta ajattelemalla osan seurakunnasta jäävän vaivan aikaan vain kaikkein uskollisimpien tullessa ylöstemmatuksi. Viimeksi mainitulle on teologien mukaan vaikeinta löytää tukea Raamatusta. Lisäksi osa kristillisistä teologeista tulkitsee Jeesuksen toisen tulemisen vain symbolisesti. Ylöstempauksen ajankohdasta onkin kiistelty lähinnä Raamatun arvovallan tunnustavien, enemmän tai vähemmän kirjaimellista tulkintaa kannattavien protestanttisten teologien kesken. == Lähteet == == Kirjallisuutta == * * Luokka:Johanneksen ilmestys
Darijo Srna

Darijo Srna (s. 1. maaliskuuta 1982 Metković, Jugoslavia) on kroatialainen jalkapalloilija, joka pelasi suurimman osan ammattilaisurastaan Ukrainan pääsarjassa Šah’tar Donetskissa. Hän pelasi pitkään Kroatian maajoukkueessa. Hän oli pelipaikaltaan oikea laitapuolustaja mutta pelasi tarvittaessa myös oikeaa laitahyökkääjää. Srna oli tunnettu vapaapotkuistaan ja teki suurimman osan maaleistaan juuri niistä. Hän aloitti uransa Hajduk Splitissä, missä hän oli yksi joukkueen tärkeimmistä pelaajista tehden seitsemän maalia 69 ottelussa. Heinäkuussa 2003 hänet myytiin 1,2 miljoonan euron summalla Šah’tar Donetskiin. Kauden 2018–2019 hän pelasi italialaisseura Cagliarissa. Srna pelasi Kroatian maajoukkueessa 134 ottelua ja edusti maataan EM-kisoissa 2004, 2008, 2012 ja 2016 sekä Saksan MM-kisoissa vuonna 2006 ja Brasilian MM- kisoissa 2014. Ensimmäisen ottelunsa maajoukkueessa Srna pelasi marraskuussa 2002 Romaniaa vastaan. Hän teki maajoukkueessa 22 maalia. Hän on pelannut eniten otteluita Kroatian maajoukkueessa ja on vielä vuoden 2019 lopulla viidenneksi eniten maaleja tehnyt pelaaja maajoukkuessa. Srna oli Kroatian maajoukkueen kapteeni vuosina 2012-2016. == Tilastot == Tilanne 1. elokuuta 2015 === Seurajoukkue === Joukkue Liiga Cup Maanosan sisäiset Yhteensä Kausi Joukkue Ottelut Maalit Ottelut Maalit Ottelut Maalit Ottelut Maalit 1999-00 Hajduk Split 2 0 2 0 2000-01 Hajduk Split 10 0 10 0 2001-02 Hajduk Split 24 1 24 1 2002-03 Hajduk Split 27 3 27 3 2003-04 Šah’tar Donetsk 19 0 19 0 2004-05 Šah’tar Donetsk 21 1 21 1 2005-06 Šah’tar Donetsk 20 2 2 0 22 2 2006-07 Šah’tar Donetsk 20 3 6 0 26 3 2007-08 Šah’tar Donetsk 28 0 10 0 38 0 2008-09 Šah’tar Donetsk 25 4 17 1 42 5 2009-10 Šah’tar Donetsk 26 2 2 0 10 1 38 3 2010-11 Šah’tar Donetsk 27 3 2 0 9 1 38 4 2011-12 Šah’tar Donetsk 25 3 3 0 5 0 33 3 2012-13 Šah’tar Donetsk 26 2 5 1 8 1 39 4 2013-14 Šah’tar Donetsk 27 6 2 0 8 0 37 6 2014-15 Šah’tar Donetsk 23 4 5 0 7 1 35 5 2015-16 Šah’tar Donetsk 1 0 1 1 1 0 3 1 === Maajoukkue === Vuosi Ottelut Maalit 2002 1 0 2003 11 1 2004 11 4 2005 9 3 2006 9 3 2007 11 4 2008 10 2 2009 9 1 2010 8 1 2011 10 0 2012 10 0 2013 11 2 2014 11 0 2015 2 0 Yht 123 21 == Saavutukset == * UEFA-cupin voitto 2009 * Ukrainan valioliigan voitto 8 kertaa: 2005, 2006, 2008, 2010, 2011, 2012, 2013, 2014 * Ukrainan cupin voitto 5 kertaa: 2004, 2008, 2011, 2012, 2013 * Ukrainan Super cupin voitto 7 kertaa: 2005-06, 2008-09, 2010-11, 2012-13, 2013-14, 2014-15, 2015-16 == Lähteet == == Aiheesta muualla == Luokka:Kroatialaiset jalkapalloilijat Luokka:Vuonna 1982 syntyneet Luokka:Elävät henkilöt
Ioota

Ioota (isona kirjaimena Ι, pienenä ι, , ) on kreikkalaisen kirjaimiston yhdeksäs kirjain. Sen äännearvo oli muinaiskreikassa lyhyt tai pitkä ja nykykreikassa aina lyhyt [i]. Kreikkalaisissa numeroissa iootan lukuarvo on 10. Latinalaisessa kirjaimistossa iootaa vastaa kirjain I/i ja kyrillisessä kirjaimistossa kirjain И/и. Suomen kieleen ioota translitteroidaan muinaiskreikasta i, pitkänä mahdollisesti myös ī, ja nykykreikasta aina i. == Muoto ja sen historia == Iota on kehittynyt foinikialaisen kirjaimiston kirjaimesta (jod). Ioota oli käytössä kaikissa paikallisissa kreikkalaisissa kirjaimistoissa. Alun perin se muistutti usein enemmän kulmikasta latinalaisen kirjaimiston S-kirjainta tai Z-kirjainta tai siinä oli vielä useampia kulmia. Kulmikas muoto esiintyi pisimpään muun muassa Korintin, Arkadian, Aitolian, Epeiroksen ja Kreetan sekä doorilaisten Kykladien polisten (Melos, Thera) kirjaimistoissa. Muissa kirjaimistoissa kirjain kehittyi aiemmin pystyviivaksi.Voutiras, E.: ”The introduction of the alphabet”. Teoksessa Karali, M.: ”Writing systems”. Teoksessa Epigrafisissa lähteissä iootasta esiintyy muun muassa seuraavanlaisia variantteja: Greek Iota normal.svg Greek Iota Z-shaped.svg Greek Iota left.svg Greek Iota 07.svg Greek Iota 04.svg Greek Iota 05.svg Greek Iota Sigma-shaped.svg Greek Iota E-shaped.svg Greek Iota S-shaped.svg Greek Iota 08.svg Muinaiskreikassa iootaa ei äännetä pitkien vokaalien (pitkä alfa), (eeta) ja (oomega) jälkeen. Tällöin se kirjoitetaan yleensä pitkän vokaalin alle iota subscriptumina, joissakin tapauksissa kuitenkin näkyviin iota adscriptumina. == Lähteet == == Aiheesta muualla == Luokka:Kreikkalaiset kirjaimet
Mytištši

Mytištši () on teollisuuskaupunki Venäjällä, 19 kilometriä Moskovan keskustasta koilliseen, uloimman kehätien takana. Kaupunki on asukasluvultaan Moskovan alueen suurimpia, vuoden 2010 väestönlaskennassa sijoitus oli viides. Väkiluku on kasvanut viime vuosikymmeninä: 60 000 (1939 vuonna); 125 000 (1973); 159 900 (2002) ja 176 825 (2012);. Kaupunki on tärkeä koneteollisuuden keskus, erityisesti aseteollisuuden. Suomalainen Vicus Oy aikoo rakentaa alueelle noin sata miljoonaa euroa maksavan ison kauppa- ja viihdekeskuksen.Suomalainen Vicus tekee ison kauppakeskuksen Moskovaan, Helsingin Sanomat 22.3.2007 (arkistolinkki) Mytištšissä pelattiin vuoden 2007 jääkiekon maailmanmestaruuskilpailujen otteluita. KHL-jääkiekkojoukkue Atlant on kotoisin Mytištšistä. == Lähteet == Luokka:Moskovan alueen kaupungit
Alan White

Alan White-nimisiä henkilöitä: * Alan White (1949–2022), Yes-yhtyeen rumpali * Alan White (s. 1972), Oasis-yhtyeen entinen rumpali.